
NR. 2352 din  21.04.2023


REFERAT DE APROBARE
privind modificarea și actualizarea Organigramei a Statului de Funcții al aparatului de specialitate al primarului Comunei Liebling, județul Timiș


Potrivit prevederile art.129 alin. (2) lit. a), și art. 139, din Ordonanța de Urgență a Guvernului nr. 57/2019 privind Codul administrativ, republicată cu modificările și completările ulterioare, Consiliul Local are atribuția de a aproba organigrama și statul de funcții al aparatului propriu al primarului comunei Liebling, la propunerea primarului. 
Prin Hotărârea Consiliului Local nr. 9 din 25.01.2023, s-a aprobat ultima Organigramă și Statul de funcții al Aparatului de specialitate al Primarului Comunei Liebling, pe parcurs au survenit modificări.
Având în vedere modificările intervenite se impune actualizarea statului de funcții și a organigramei, totodată vreau să menționez că se menține numărul de posturi din cadrul aparatului de specialitate al primarului comunei Liebling. Necesitatea actualizării Organigramei și a Statului de funcții al aparatului de specialitate al primarului, documente care asigură cadrul legal pentru funcționarea instituției, în ceea ce privește structura organizatorică, numărul de posturi și categoria de funcții necesare desfăşurării activităţilor specifice.
În baza art.11 din LEGE-CADRU Nr. 153/2017 din 28 iunie 2017 privind salarizarea
personalului plătit din fonduri publice ...(3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25 și în baza unor negocieri ținute în prealabil s-a stabilit actualizarea salariului de bază și a coeficientului pentru funcțiile de execuție în cadrul aparatului de specialitate al primarului comunei Liebling.
Ținând cont de publicarea în Monitorul Oficial a Legii nr. 103 din 13 aprilie 2023, privind aprobarea Ordonanţei de urgenţă a Guvernului nr. 115/2022 pentru completarea art. 1 din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, Articol Unic „… se stabileşte prin înmulţirea coeficientului prevăzut de Legea-cadru nr. 153/2017, cu modificările şi completările ulterioare, cu salariul minim brut pe ţară garantat în plată stabilit potrivit legii pentru anul 2021.” respectiv 2300 lei, ordonatorul principal de credite al bugetului local va emite dispoziții privind majorarea coeficienților pentru indemnizații și salarii, începând cu data de 01.11.2022.
Majorarea salariilor de bază a personalului nominalizat în unitatea de implementare și monitorizare (echipa de proiect) și a primarului și viceprimarului, numai pe perioada de implementare a proiectelor, cu respectarea art.16 alin.(2¹) din Legea - Cadru nr.153/2017 privind salarizarea personalului plătit din fonduri publice, cu modificările şi completările ulterioare, conform Regulamentului-cadru privind criteriile pe baza cărora se stabileşte procentul de majorare salarială pentru persoanele prevăzute de Legea cadru nr. 153/2017 privind salarizarea personalului plătit din fonduri publice, care implementează proiecte finanţate din fonduri europene nerambursabile şi/sau prin Mecanismul de redresare şi rezilienţă aprobat prin Hotărârea nr. 234/2023
Față de cele prezentate și potrivit competențelor consiliilor locale, așa cum sunt acestea instituite în dispozițiile O.U.G. nr.57/2019 privind Codul administrativ, cu modificările și completările ulterioare, propun Consiliului Local al Comunei Liebling, aprobarea proiectului de hotărâre în forma inițiată. 

PRIMAR,
Munteanu Ioan-Gheorghe






















Nr. 2365 din 21.04.2023
RAPORT DE SPECIALITATE
La proiectul de hotărâre privind modificarea și actualizarea Organigramei și a Statului de Funcții al aparatului de specialitate al primarului Comunei Liebling, județul Timiș
În temeiul prevederile art.129 alin. (2) lit. a), și art. 139, din Ordonanța de Urgență a Guvernului nr.57/2019 privind Codul administrativ, republicată cu modificările și completările ulterioare;
Prevederile Legii nr.24/2020 privind normele de tehnică legislativă pentru elaborarea actelor normative, republicată cu modificările și completările ulterioare;
HCL nr. 9 din 25.01.2023 privind modificarea și actualizarea Organigramei și a Statului de Funcții al aparatului de specialitate al primarului Comunei Liebling, județul Timiș; 
Având în vedere modificările intervenite sunt necesare actualizării Organigramei și a Statului de funcții pentru aparatului de specialitate al primarului, documente care asigură cadrul legal pentru funcționarea instituției, în ceea ce privește structura organizatorică, numărul de posturi se mențin.
Prin Hotărârea Consiliului Local nr. 9 din 25.01.2023, s-a aprobat ultima Organigramă și Statul de funcții a aparatului de specialitate al Primarului Comunei Liebling, pe parcurs au survenit următoarele modificări și anume:
-ocuparea unor funcții publice de executie din cadrul aparatului de specialitate al Primarului Comunei Liebling, respectiv  ocuparea postului de Consilier achiziții publice, grad profesional asistent, clasa I,  în urma concursului din data de 16.01.2023,  din cadrul compartimentului de Achiziții Publice și respectiv ocuparea postului de inspector, grad profesional asistent, clasa I, în urma concursului organizat în data de 19.04.2023 la  Compartimentului Financiar-Contabilitate, Taxe și Impozite Locale.
-ocuparea unor  funcții contractuale de executie din cadrul aparatului de specialitate al Primarului Comunei Liebling, respectiv  ocuparea postului de Referent IA în urma concursului din data de 09.02.2023  din cadrul compartimentului de Cultură și funcția contractuală de execuție de paznic în urma concursului organizat în data de 24.03.2023, din cadrul Compartimentului Administrativ, Transport Public și Sistematizare Rutieră.
Vacantarea  unui post corespunzător funcției contractuale, după cum urmează:
- postul de inspector, grad profesional debutant din cadrul compartimentului Relații cu Publicul și Arhivă- motivul fiind cererea de încetare a contractului individual de muncă.
În baza art.11 din LEGE-CADRU Nr. 153/2017 din 28 iunie 2017 privind salarizarea personalului plătit din fonduri publice ...(3) Stabilirea salariilor lunare potrivit alin. (1) se realizează de către ordonatorul de credite, cu respectarea prevederilor art. 25 și în baza unor negocieri ținute în prealabil s-a stabilit actualizarea salariului de bază și a coeficientului pentru funcțiile de execuție în cadrul aparatului de specialitate al primarului comunei Liebling. Ținând cont de Legea nr. 103 din 13 aprilie 2023, privind aprobarea Ordonanţei de urgenţă a Guvernului nr. 115/2022 pentru completarea art. 1 din Ordonanţa de urgenţă a Guvernului nr. 130/2021 privind unele măsuri fiscal-bugetare, prorogarea unor termene, după cum urmează:
Actualizarea coeficienților de ierarhizare, majorarea indemnizațiilor pentru funcțiile de demnitate publică, precum și actualizarea salariilor personalului din cadrul aparatul de specialitate al primarului, conform Legii cadru 103/13.04.2023, Articol Unic „… se stabileşte prin înmulţirea coeficientului prevăzut de Legea-cadru nr. 153/2017, cu modificările şi completările ulterioare, cu salariul minim brut pe ţară garantat în plată stabilit potrivit legii pentru anul 2021.” respectiv 2300 lei. Majorarea coeficienților pentru indemnizații și salarii se realizează retroactive, începând cu data de 01.11.2022 și până la data publicării legii mai sus menționate. Ordonatorul principal de credite al bugetului local va  emite dispoziția privind actualizarea indemnizațiilor/salariilor aparatului de specialitate și funcțiilor publice.
Prezenta modificare a organigramei este inițiată  ca urmare a modificărilor intervenite în statul de funcții și anume ocuparea unor posturi în urma concursurilor de recrutare organizate în cadrul instituției cu acordul  prealabil a A.N.F.P București în ceea ce privește funcțiile publice.
La nivelul Primăriei comunei Liebling, sunt în prezent 27 de posturi, dintre care: 2 funcții de demnitate, 1 funcție publica specifică de conducere, 9 funcții publice de execuție și 15 funcții contractuale.
Majorarea salariilor de bază a personalului nominalizat în unitatea de implementare și monitorizare (echipa de proiect) și a primarului și viceprimarului, numai pe perioada de implementare a proiectelor, cu respectarea art.16 alin.(2¹) din Legea - Cadru nr.153/2017 privind salarizarea personalului plătit din fonduri publice, cu modificările şi completările ulterioare, conform Regulamentului-cadru privind criteriile pe baza cărora se stabileşte procentul de majorare salarială pentru persoanele prevăzute de Legeacadru nr. 153/2017 privind salarizarea personalului plătit din fonduri publice, care implementează proiecte finanţate din fonduri europene nerambursabile şi/sau prin Mecanismul de redresare şi rezilienţă aprobat prin Hotărârea nr. 234/2023
Din punct de vedere al legalității, apreciem că proiectul îndeplinește condițiile de fond și de formă prevăzute de normele de tehnică legislativă, astfel, pe cale de consecință, constatăm legalitatea și oportunitatea acestuia și recomandăm adoptarea unei hotărâri.

